text: আনুষ্ঠানিকভাবে, এফএফএ টেকনিক্যাল সেন্টার-একাডেমি স্টেডিয়াম (; সাধারণত ইয়েরেভান ফুটবল একাডেমি স্টেডিয়াম বা আভান একাডেমি স্টেডিয়াম হিসাবে পরিচিত) আর্মেনিয়ার ইয়েরেভেনের একটি সর্ব-সিটার ফুটবল স্টেডিয়াম। এটি আর্মেনিয়া ফুটবল ফেডারেশনের টেকনিক্যাল সেন্টার-একাডেমি কমপ্লেক্সের মধ্যে শহরের উত্তর আভান জেলায় অবস্থিত। এই স্টেডিয়ামটি কখনও কখনও আভান ফুটবল একাডেমি স্টেডিয়াম হিসাবে পরিচিত।
  
  সারাংশ
  
  ১,৪২৮ আসনযুক্ত এই স্টেডিয়ামটি ২০১৩ সালের ২৯শে এপ্রিল তারিখে ইয়েরেভেনের মেয়র তারগান মার্গারিয়ান আনুষ্ঠানিকভাবে উদ্বোধন করেছিলেন। তবে এই স্টেডিয়ামে প্রথম অফিসিয়াল ম্যাচটি উদ্বোধনের পূর্বে ২০১৩ সালের ১৩ই এপ্রিল তারিখে, এফসি পিয়ুনিক এবং এফসি বানান্টসের মধ্যে অনুষ্ঠিত হয়েছিল। আর্মেনীয় প্রিমিয়ার লীগের এই ম্যাচটি পিয়ুনিক ৪–০ গোলে জয়লাভ করেছিল।
  
  এই স্টেডিয়ামটি ২০১৩ থেকে ২০১৭ সাল পর্যন্ত আর্মেনীয় প্রিমিয়ার লীগের পিয়ুনিকের নিজস্ব মাঠ হিসাবে ব্যবহৃত হয়েছিল।
  
  এই স্টেডিয়ামটি আর্মেনীয় ফুটবল ফেডারেশনের কারিগরি কেন্দ্র-একাডেমির অংশ, যা ২০১০ সালের ১ সেপ্টেম্বর তারিখে উয়েফার সভাপতি মিশেল প্লাতিনি কর্তৃক সরকারীভাবে উদ্বোধন করা হয়েছিল। এই ফুটবল স্টেডিয়ামে ৯টি ফুটবল প্রশিক্ষণ পিচ (৮টি প্রাকৃতিক এবং ১টি কৃত্রিম), ৪টি আউটডোর টেনিস কোর্ট, একটি ইনডোর স্পোর্টস হল, ইনডোর এবং আউটডোর সুইমিং পুল, ফিটনেস সেন্টার এবং ৪৯টি অতিথি কক্ষসহ একটি ৪ তারকা হোটেল রয়েছে।
  
  তথ্যসূত্র
  
  বিষয়শ্রেণী:আর্মেনিয়ার ফুটবল মাঠ
  বিষয়শ্রেণী:ইয়েরেভানে ক্রীড়া মাঠ
title: ইয়েরেভান ফুটবল একাডেমি স্টেডিয়াম